Բարև, սիրելիս: Պատասխանե՞լ, թե՝ չէ, տատանումներիս պատճառով լռությունս շատ երկարեց: Չնայած ահագին ժամանակ անցնելուն, գրում ես, թե տասնհինգ տարուց ավելի է, որ բոլոր գյուղերում, քաղաքներում որոնում, դարձյալ հիշում ես ինձ: Իսկ ես հիշում եմ այն տունը, որտեղ վարձով էիր ապրում և պառավին՝ սրունքներին քարհանգուստ, վարիկոզյան կարմրակապտավուն երակներով, բուխարու կրակի դեմ նստած. թիկունքում թաքուն համբուրվում էինք քննություններին պատրաստվելիս: